पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण के बीच एक राहत भरी खबर है। इस बार जिले में पहली बार संक्रमण और रिकवरी दर आसपास पहुंच गया है। पिछले 48 घंटे में 372 लोग कोरोना से संक्रमित हुए हैं तो 365 लोग स्वस्थ भी हुए हैं। यह राहत देने वाला ट्रेंड है। पिछले 24 घंटे में जितने लोग कोरोना संक्रमित हुए हैं उससे अधिक लोग स्वस्थ हुए हैं। 1 मई को जिले में 189 लोग कोरोना पॉजिटिव पाए गए। तो इस दौरान 211 लोग ठीक हुए हैं। इससे एक दिन पहले जिले में 183 लोग कोरोना पॉजिटिव हुए थे जबकि 154 लोग ठीक हुए। यानी पिछले 48 घंटे में संक्रमित होने और संक्रमण से मुक्त होने वाले की संख्या लगभग बराबर ही है। कोरोना के दूसरी लहर में ऐसा पहली बार देखने को मिल रहा है। हालांकि इस 48 घंटे में एक और मौत की पुष्टि हुई है। प्रशासनिक स्तर पर इसकी पुष्टि हुई है। 189 नए मरीजों के साथ ही जिले में अब तक 6977 लोग संक्रमित हो चुके हैं। इनमें से 3754 लोग और उनके पहली लहर में और 3223 लोग कोरोना के दूसरे लहर में संक्रमित हुए हैं। कोरोना की दूसरी लहर में संक्रमित हुए 3223 में से 1299 लोग ठीक हो चुके हैं। शुक्रवार को भी 1664 लोगों के ठीक होने की पुष्टि की गई। कोरोना के दूसरी लहर में अब तक 19 लोगों की जान चली गई है। जिले में फिलहाल 1540 एक्टिव मरीज हैं यानि इतने लोग अभी कोरोना से जूझ रहे हैं। इनमे से 21 लोग आइसोलेशन वार्ड में भर्ती है जबकि बाकी सभी होम आइसोलेशन में इलाजरत हैं।
21 कोरोना संक्रमित आइसोलेशन में भर्ती
एक्टिव मरीजों में से ज्यादातर में कोरोना के हल्के लक्षण है। एक्टिव मरीजों में से 21 लोग आइसोलेशन में भर्ती हैं जबकि बाकी सभी मरीज होम आइसोलेशन में इलाजरत हैं। होम आइसुलेट में रह रहे मरीजों की मॉनिटरिंग की जा रही है। चिकित्सक व स्वास्थ्यकर्मी उनके स्वास्थ्य का फॉलोअप लेकर उन्हें उचित परामर्श दे रहे हैं। इसके साथ ही उनके संपर्क में आए लोगों को भी खोज कर कोरोना जांच की जा रही है।
उपाधीक्षक हुए पाॅजिटिव
सदर अस्पताल के नेत्र रोग विशेषज्ञ डॉ एसडी अरैयर उपाधीक्षक बनते ही कोरोना पाॅजिटिव हो गए। पाॅजिटिव के बाद होम क्वारेटाइन हो कर अपना इलाज करा रहे है। दरअसल, मरीजों के इलाज मे लापरवाही बरतने के आरोप में उपाधीक्षक डाॅ. अजय कुमार को उनके पद से हटा दिया गया था। जिसके बाद डॉ. एसडी अरैयर का उपाधीक्षक बनाया गया। लेकिन कारोना पाॅजिटिव के बाद फिलहाल उपाधीक्षक का प्रभार डाॅ. प्रभाकर को दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn